wickkiey/tamil-wikipedia-chunked huggingface dataset:
# மா. இளையபெருமாள்

## பிறப்பு

மா. இளையபெருமாள் தமிழ்நாட்டின் தென்முனையில் உள்ள கன்னியாகுமரி மாவட்டத்தில் அமைந்திருக்கும் **தாழக்குடி** என்னும் ஊரில் மாணிக்கவாசகம் – மாரியம்மாள் இணையருக்கு மகனாக 1924 பிப்ரவரி 29 ஆம் நாள் பிறந்தார்.
# மா. இளையபெருமாள்

## கல்வி

இவர் தனது உயர்நிலைக் கல்வியை சே. இ. பா. உயர்நிலைப் பள்ளியில் பெற்றார். திருநெல்வேலியில் அமைந்துள்ள மதுரை திரவியம் தாயுமானவர் இந்து கல்லூரியில் இடைநிலை வகுப்புப் (Intermediate) பயின்றார். சிதம்பரத்தில் உள்ள அண்ணாமலை பல்கலைக் கழகத்தில் தமிழிலக்கியத்தில் சிறப்பு கலை இளவர் (B.A Honours) பட்டம் பெற்றார். பின்னர் கேரளப் பல்கலைக்கழகத்தில் ஆராய்ச்சி செய்து 1954 ஆம் ஆண்டில் முனைவர் பட்டம் பெற்றார்.
# மா. இளையபெருமாள்

## மொழிபெயர்ப்பு

மும்மொழி அறிஞரான மா. இளையபெருமாள் தமிழிலக்கண நூல்களான தொல்காப்பியம், நன்னூல், வீரசோழியம், நேமிநாதம் ஆகியவற்றை மலையாளத்தில் மொழிபெயர்த்து இருக்கிறார்.  
மலையாள இலக்கியங்களான லீலாதிலகம், கேரளபாணினீயம், முனைவர் கெர்மன்குட் எழுதிய மலையாள மொழி இலக்கணம் – சொற்றொடர் காண்டம், நாராயணகுரு அடிகளாரின் தேவாரப் பாடல்கள், வள்ளத்தோள் படைப்புகள் ஆகியற்றை தமிழில் மொழிபெயர்த்திருக்கிறார்.
# மா. இளையபெருமாள்

## படைப்புகள்

மா. இளையபெருமாள் 150க்கும் மேற்பட்ட கவிதைகளை இயற்றி இருக்கிறார். இக்கவிதைகள், **வாழ்க்கை வண்ணம்** என்னும் கவிதைத் தொகுப்பாக வெளிவந்துள்ளன.
# மா. இளையபெருமாள்

## பொறுப்புகள்

தமிழ்ப் பேராசிரியரான மா. இளையபெருமாள் பணிவழிப் பொறுப்பாக பாரதிய ஞானபீட விருது தேர்வுக்குழு, தென்னாட்டுப் பல்கலைக் கழகப் பாடத்திட்டக் குழு, திராவிட மொழியியல் கழகம், இந்தியப் பல்கலைக் கழகத் தமிழாசிரியர் மன்றம் ஆகியவற்றில் உறுப்பினராக இருந்தார்.
# மா. இளையபெருமாள்

## மறைவு

மா. இளையபெருமாள் தனது 60ஆம் அகவையில் 1984 ஆம் ஆண்டில் மரணமடைந்தார்.
# மா. இளையபெருமாள்

## வெளியிணைப்பு

- மா. இளையபெருமாள்
# 2013 கர்நாடகா சட்டமன்றத் தேர்தல்

**2013 கர்நாடகா சட்டமன்ற தேர்தல் டிசம்பர்** 5, 2013 அன்று நடந்தது. மொத்தம் உள்ள 224 தொகுதிகளில் 224 தொகுதிகளுக்கு நடந்த தேர்தலில் காங்கிரசு 121 தொகுதிகளில் வென்று பெரும்பான்மையுடன் ஆட்சி அமைக்கிறது. ஆளும் பாஜக 40 தொகுதிகளில் மட்டுமே வென்றது. மதசார்பற்ற ஜனதா தளம் 40 தொகுதிகளில் வென்றது.  
பிரியபட்டணா தொகுதியில் பாஜக வேட்பாளர் மரணமடைந்ததால் அங்கு தேர்தல் மே 28 அன்று நடைபெற்றது .  
கருநாடகத்தின் 4.18 கோடி வாக்காளர்களுக்கு 50,446 வாக்குச்சாவடிகள் அமைக்கப்பட்டது. 223 தொகுதிகளில் மே 5 அன்று நடந்த தேர்தலில் 70.23% வாக்குப்பதிவு நடந்தது.
# 2013 கர்நாடகா சட்டமன்றத் தேர்தல்

## மேலும் பார்க்க

- கர்நாடக சட்டமன்றம்
# புனர்வசு

வின் வரைபடம் ]]
**புனர்வசு** (*Punarvasu*) அல்லது புனர்பூசம் என்பது இந்து சோதிடத்தில் ஒரு நட்சத்திரம் ஆகும். இது இரட்டை விண்மீன்குழுவில் உள்ள காஸ்டர் மற்றும் பொல்லக்ஸ் என்ற இரண்டு பிரகாசமான விண்மீன்களைக் குறிக்கிறது: .
# புனர்வசு

## சோதிடம்

புனர்வசு மிதுனத்தின் 20 பாகை 00 நிமிடங்களிலிருந்து கடகத்தின் 03 பாகை 20 நிமிடம் வரை நீடிக்கிறது.
# புனர்வசு

## இராமாயணம்

புனர்பூசம் என்பது இராமர் பிறந்த நட்சத்திரம்.  
புனர்வசு என்ற சொல் புன + வசு என்பதிலிருந்து பெறப்பட்டது. அதாவது திரும்புதல், புதுப்பித்தல், மறுசீரமைப்பு அல்லது மீண்டும் மீண்டும் செய்தல். சப்த ரிஷிகளுள் ஒருவரான காசியபர் மூலம் தேவர்களின் தாய் அதிதிக்கு 12 ஆதித்தர்கள் பிறந்தனர். ஆதித்தர்களின் எண்ணிக்கை என்றும் ஒரேயளவாகவே இருந்ததாகத் தெரியவில்லை. வேதங்களில் இவர்களை பற்றிய குறிப்புகள் குறைவாகவே உள்ளன. இந்துக்களின் மிகப் பழைய வேதமான ரிக் வேதம் ஆறு ஆதித்தர்களைப் பற்றிக் குறிப்பிடுகின்றது. பிராமணங்கள் எட்டு வரையான ஆதித்தர்களைப் பற்றிக் கூறுகின்றன. இதற்குப் பின்வந்த நூல்களில் கூடிய அளவாகப் பன்னிரண்டு தேவர்கள் ஆதித்தர் குழுவில் இருப்பதாகக் குறிப்பிடப்பட்டுள்ளார்கள். விஷ்ணு புராணத்தின் படி 12 ஆதித்தியர்கள் உள்ளனர். மற்ற புராணங்களில் யமன், வருணன், இந்திரன் போன்றோரும் ஆதித்யர்கள் என்று கூறப்பட்டுள்ளது. அவர்கள் பின்வருமாறு:  
1. சூரிய பகவான்
1. அம்சன்
1. ஆர்யமான்
1. பாகன்
1. மித்திரா
1. பூஷண்
1. சாவித்திரன்
1. துவஷ்டா
1. இந்திரன்
1. வருணன்
1. யமன்
1. விஷ்ணு  
ஆகியோர் அடங்குவர்  
கடவுள்களாஇப் பெற்றெடுத்த அன்னை அதிதி, உண்மையானவளாகவும், பெருந்தன்மை, தூய்மை, பிரபுத்துவம், அழகு மற்றும் புகழ் எல்லாவற்றின் களஞ்சியமாக இருக்கிறாள். இந்த நட்சத்திரமே இந்த நற்பண்புகளுக்குக் காரணம். ஒருமுறை பிரிந்த பிறகு புதிதாகத் தொடங்க, புதிய வாழ்க்கையைத் தொடங்க, தொலைதூர தேசத்திலிருந்து திரும்பி வர புனர்வசு குறிக்கிறது. இது கட்டுப்பாடு மற்றும் வரம்பு மற்றும் எல்லையற்ற இடத்திலிருந்து விடுதலையைக் குறிக்கிறது.
# புனர்வசு

## பெயரிடும் மரபு

பாரம்பரிய இந்துக் கொள்கையின்படி குழந்தைகளுக்கு அவர்களின் லக்ன நட்ச்த்திரத்தின்படி பெயரிடப்படுவது வழக்கம். முதல் பெயர்கள் பின்வரும் சமசுகிருத எழுத்துகளில் தொடங்கப்பட வேண்டும்: அதாவது புனர்வசு அல்லது புனர்பூசம்  
- கே (" **கே**சரி" என உச்சரிக்கப்படுகிறது)
- கோ (" **கோ**ப்பெருஞ்சோழன் " என உச்சரிக்கப்படுகிறது)
- ஹா (ஹ-ரா என உச்சரிக்கப்படுகிறது) உதாரணமாக ஹரிகா, ஹரிணி, ஹர்ஷிதா, ஹரிஷ், ஹரிதா, முதலியன.
- ஹாய் (" **ஹி**ரண்யகசிபு" என உச்சரிக்கப்படுகிறது)
# மரியாவின் விண்ணேற்பு

**தூய கன்னி மரியாவின் விண்ணேற்பு** (*Assumption of Mary*) என்பது கத்தோலிக்க திருச்சபை, கிழக்கு மரபுவழி திருச்சபை முதலிய பல திருச்சபைகளின் நம்பிக்கையின் படி மரியாள் தனது உலகவாழ்வின் முடிவுக்குப்பின் விண்ணகத்திற்கு உடலோடு எடுத்துக்கொள்ளப்பட்டார் என்னும் நம்பிக்கையினைக் குறிக்கும்.  
1950இல் பன்னிரண்டாம் பயஸ் மரியா விண்ணேற்பு அடைந்ததை கிறித்தவ விசுவாச உண்மையாக அதிகாரப்பூர்வமாக அறிவித்தார்.  
கத்தோலிக்க திருச்சபையில் இது பெருவிழாவும், கடன்திருநாளும் ஆகும். இவ்விழாவானது ஆண்டுதோறும் ஆகஸ்ட் 15-ஆம் நாள் கொண்டாடப்படுகிறது.
# படலம்

படலம் என்பது நூல்களில் அமைக்கப்படும் பாகுபாடுகளில் ஒன்று.
தொல்காப்பியம் இதனை இலக்கண நூலில் காணப்படும்
1. சூத்திரம்,
1. ஓத்து,
1. ***படலம்***,
1. பிண்டம்
என்னும் நான்கு உள்ளடுக்குப் படிகளில் ஒன்றாகக் குறிப்பிடுகிறது. ***முறையில்லாமல் (கொடி போல்) ஓடிப் பல்வகைச் செய்திகள் படர்வது படலம்*** எனத் தொல்காப்பியம் குறிப்பிடுகிறது.  
##### காண்டத்தின் உட்பகுப்பு படலம்
:கம்பராமாயணத்தில் **படலம்** என்பது காண்டத்தின் உட்பகுப்பாக வருகிறது.
##### ஒப்பனை முடி
:களங்காய்க்கண்ணி நார்முடிச்சேரல் நரைமுடியாலான ஒப்பனை முடியை அணிந்துகொண்டிருந்தான். இது படலம் என்னும் படைத்துணியால் ஆனது.  
##### சொல் விளக்கம்
:**படல்**, **படர்** என்னும் சொற்களில் வரும் [ல்], [ர்] எழுத்துகளை எழுத்துப்போலி என்பர். படல் செடிச் சிம்புகளைப் பரப்பிக் கட்டப்பட்டிருக்கும். அதுபோல கருத்துகளைப் பரப்பிக் கட்டப்பட்டிருக்கும் பகுதி **படலம்**. படலை என்னும் சொல்லும் படல் < படலை < > படலம் எனப் பின்னிய விரிவைக் காட்டுவன.
# கொத்தர்வெளி

**கொத்தர்வெளி** அல்லது **ஆக்கர்வெளி** எனப்படுவது கணினி, தானியங்கியல், மரவேலை, உற்பத்தி போன்ற தொழிற்கலைகள், தொழில்நுட்பம், அறிவியல் துறைகளில் ஈடுபாடு உள்ளவர்களுக்கான ஒரு பொதுவிடம் ஆகும். தன்னார்வலர்கள் பழகவும் ஒன்றுசேர்ந்து இயங்கவும் இந்த இடங்கள் பயன்படுகின்றன. பெரும்பாலும் குமுகத்தால் இயக்க வைக்கப்படும் இந்த இடங்களில் பலதரப்பட்ட கருவிகள், கணினிகள், முப்பரிமாண அச்சுப்பொறிகள், மூலப் பொருள்கள், வேலை மேசைகள் போன்றவை இருக்கும்.
# பிண்டம்

**பிண்டம்** என்பது நூல்களில் அமைக்கப்படும் பாகுபாடுகளில் ஒன்று. தொல்காப்பியம் இதனை இலக்கண நூலில் காணப்படும்
1. சூத்திரம்,
1. ஓத்து,
1. படலம்,
1. ***பிண்டம்***
என்னும் நான்கு உள்ளடுக்குப் படிகளில் ஒன்றாகக் குறிப்பிடுகிறது. பிண்டத்தை விளக்கும்போது சூத்திரம், ஓத்து, படலம் ஆகிய மூன்று உறுப்புகளும் அடங்கியது பிண்டம் என்று அது குறிப்பிடுகிறது.  
உணவுப் பிண்டம்
- வெட்சிப் போருக்குப் புறப்படும்போது அரசன் படைவீரர்களுக்கு அளிக்கும் விருந்துணவைத் தொல்காப்பியம் பிண்டம் எனக் குறிப்பிடுகிறது.
# நியாய வணிகம்

**நியாய வணிகம்** என்பது வளர்ச்சியடைந்துவரும் நாட்டு உற்பத்தியாளர்களுக்கு மேம்பட்ட வணிகச் சூழலை வழங்குவதையும், அவர்களிடம் பேண்தகுவியலை ஊக்குவிப்பதையும் நோக்கமாகக் கொண்ட ஒரு சமூக இயக்கம் ஆகும். பொதுவாக நியாய வணிக சான்றளிப்பு வணிகங்கள் உற்பத்தியாளர்களிடம் இலாபத்தை மட்டும் நோக்காக் கொண்ட வணிகங்ளையும் விட கூடிய விலையில் பொருட்களைக் கொள்வனவும் செய்வார்கள். இதனூடாக உற்பத்தி தொழிலாளர்களுக்கு மேம்படுத்தப்பட்ட ஊதியத்தையும் பணிச் சூழலையும் வழங்குகிறார்கள். மேலும் உயர்ந்த சமூக சூழலிய சீர்தரங்களையும் இவர்கள் வேண்டி நிற்பார்கள்.
# கொல்லாமை

உருவாக்கிய இந்த இலச்சினை மூளையின் உணர்ச்சிகளையும் இயக்கத்தையும் கட்டுப்படுத்தும் அமைப்புகளுக்கு இடையிலான பாதைகளைத் தூண்டுவதன் மூலம் மனித நடத்தையை வன்முறையிலிருந்து வன்முறையற்றதாக மாற்ற முடியும் என்ற சமீபத்திய மூளை ஆராய்ச்சிகள் கண்டறிந்துள்ளதையும் பண்டைய ஆசிய யின்–யாங் சின்னத்தையும் இணைத்து கொல்லாமை என்ற கருத்தை விளக்குகிறது. இதில் மனிதனிடம் காணப்படும் கொல்லாமை உள்ளிட்ட நல்ல திறன்களின் (வெள்ளை) உதவியுடன் ஆக்கபூர்வமான மாற்று முயற்சிகள் (நீலம்) மேற்கொள்வதன் மூலம் மனிதனின் கொலைச் செயலுக்கு (சிவப்பு) முற்றுப்புள்ளி வைக்க முடியும்.]]  
**கொல்லாமை** (*Nonkilling*) என்பது கொலை அச்சுறுத்தல்களை நீக்கியும் கொலைக்கு உகந்த சூழ்நிலைகளை முற்றிலுமாகக் களைந்தும் மனித சிந்தனையிலும் சமூகத்திலும் கொலைச் செயலை அறவே தவிர்த்தலைக் குறிக்கிறது. பழம்பெரும் இந்தியச் சிந்தனையான இது மேற்கத்திய உலகில் ஒரு முக்கியமான 21-ம் நூற்றாண்டுக் கருத்தாக 2002-ம் ஆண்டு கிளென் டி. பெய்ஜ் எழுதிய *நான்கில்லிங் குளோபல் பொலிடிகல் சயின்ஸ்* ("கொல்லாமை உலகளாவிய அரசியல்") என்ற நூலின் வாயிலாகப் பிரபலப்படுத்தப்பட்டது. இச்சொல் பொதுவாக அனைத்து விலங்குகளையும் இன்னபிற உயிரினங்களைக் கொல்லாததைக் குறிப்பிட்டாலும், அரசியலிலும் கல்வித்துறையிலும் இந்தச் சொல் பெரும்பாலும் மனிதர்களைக் கொல்லாததைக் குறிக்கப் பயன்படுத்தப்படுகிறது. கொல்லாமை என்னும் கருத்து இந்திய மதங்களான சமணம், இந்து மதம், மற்றும் பௌத்தத்தின் மையக் கொள்கைகளில் ஒன்றான அகிம்சை என்ற சிந்தனையிலிருந்து தோற்றியதாகும். இச்சிந்தனையானது அனைத்து வகையான உணர்திற உயிரினங்களையும் உள்ளடக்கியது. பௌத்த நெறிமுறைகளின் ஒரு பகுதியாக பஞ்சசீலத்தின் முதல் கட்டளையில் கூறப்பட்டுள்ளதும் இவ்வகையானதே ஆகும். மேலும் அகிம்சையை போதிக்கும் உலக ஆன்மீக மரபுகள் முழுவதும் இதையே போதிக்கின்றன. குறிப்பிடத்தக்க வகையில், உலக நோபல் அமைதி பரிசு பெற்றவர்களின் 8வது உச்சிமாநாட்டால் அங்கீகரிக்கப்பட்ட "வன்முறை இல்லா உலகத்திற்கான சாசனத்தில்" "கொல்லாமை" சிந்தனை இடம்பெற்றது.
# கொல்லாமை

## தோற்றம்

கொல்லாமை என்ற சிந்தனையின் தோற்றம் பண்டைய இந்திய மெய்யியலில் இருந்து அறியப்படுகிறது. இந்தக் கருத்தானது சமணம், இந்து, மற்றும் பௌத்த சமயங்களின் பிரதான கொள்கையான அகிம்சை அல்லது இன்னா செய்யாமை என்ற பரந்த கருத்தாக்கத்திலிருந்து எழுகிறது. அதாவது, மற்றொரு உயிரினத்தை காயப்படுத்துவது என்பது தன்னைத்தானே காயப்படுத்தும் செயலாகும். எந்தவொரு வன்முறையும் கர்ம விளைவுகளை ஏற்படுத்தும் என்ற பண்டைய கருத்துடனும் இது தொடர்புடையதாகும். இந்து மதத்தின் பண்டைய அறிஞர்கள் இச்சிந்தனையின் முன்னோடியாக இருந்து காலப்போக்கில் அகிம்சைக் கொள்கையை செப்பனிட்டு முழுமையாக்கினர் என்றாலும், சமண மதத்தின் நெறிமுறைத் தத்துவத்தில் இக்கருத்து கூடுதலாகப் போற்றப்பட்டு அதீத முக்கியத்துவத்தை அடைந்தது என்பது குறிப்பிடத்தக்கது.  
வரலாற்றில், பல ஆரம்பகால இந்திய மற்றும் கிரேக்க மெய்யியலாளர்கள் அகிம்சை மற்றும் கொல்லாமையை ஆதரித்துப் பரப்புரை செய்து வந்துள்ளனர். பொ.ஊ.மு. 8-ம் நூற்றாண்டில் வாழ்ந்த சமண மதத்தின் இருபத்தி மூன்றாவது தீர்த்தங்கரரான பார்சுவநாதர், அகிம்சை மற்றும் கொல்லாமை கருத்துகளைப் பரப்புரை செய்த முன்னோடிகளில் ஒருவர். பின்னர் பொ.ஊ.மு. 6-ம் நூற்றாண்டில் இருபத்தி நான்காவது மற்றும் கடைசி தீர்த்தங்கரரான மகாவீரர் இந்தக் கருத்தை மேலும் வலுப்படுத்தினார். அகிம்சையையும் கொல்லாமையையும் ஆதரித்த ஆரம்பகால கிரேக்க மெய்யியலாளர் பித்தாகரஸ் ஆவார். பொ.ஊ. 5-ம் நூற்றாண்டில் வாழ்ந்த இந்திய மெய்யியலாளரும் புலவருமான வள்ளுவர் தனது படைப்பான திருக்குறளில் அகிம்சையையும் கொல்லாமையும் குறித்து பிரத்தியேக அதிகாரங்களை இயற்றி அவற்றைத் தனிமனித ஒழுக்கங்களாக போதித்துள்ளார்.
# கொல்லாமை

## வரையறைகள்

கொல்லாமையின் மூலகாரணங்களைப் பகுப்பாய்வு செய்ததில், கொல்லாமை என்பது அமைதி (போரும் போருக்கு உகந்த சூழல்களும் இல்லாமை), இன்னா செய்யாமை (உளவியல், உடல், மற்றும் கட்டமைப்பு ரீதியாக), மற்றும் அகிம்சை (சிந்தனை வாயிலாகவும், சொல் வாயிலாகவும், செயல் வாயிலாகவும் காயப்படுத்தாமை) ஆகிய கருத்துக்களை உள்ளடக்கியது என்பது தெரிய வருகிறது. இவற்றில் எதையும் விலக்காமல் அலசுகையில் கொல்லாமையானது தனது இலக்குகளின் அளவிடக்கூடிய தன்மை மற்றும் அது நடந்தேறுதலில் உள்ள திறந்த தன்மை ஆகியவற்றைக் கொண்ட தனித்துவமான ஓர் அணுகுமுறையை வழங்க வல்லது என்பது புலப்படுகிறது. பொதுவாக "அகிம்சை," "அமைதி" போன்ற சொற்களின் பயன்பாடு பெரும்பாலும் செயலற்ற தன்மையைக் குறிப்பதாகக் கருதப்படுகையில், கொல்லுதல் (மற்றும் அதன் எதிர்ப்பதமான கொல்லாமை) ஆகியவை அளவிடக்கூடியதாகவும் குறிப்பிட்ட காரணங்களுடன் தொடர்புடையதாகவும் உள்ளன. "பொது சுகாதாரம் குறித்த உலக அறிக்கையில்" (*World Report on Public Health*) உள்ளதைப் போலத் தடுப்பு, தலையீடு, மற்றும் பாதிப்பிற்குப் பின் கொல்லுதலை எதிர்த்து அதனை முற்றாக ஒழிக்க எழும் நிலைபாடு உள்ளிட்ட பொது சுகாதாரத் துறையில் காணப்படும் கண்ணோட்டம் இதற்கு ஓர் எடுத்துக்காட்டாகும்.  
வெளிப்படையான அல்லது மறைமுக அச்சுறுத்தல் மூலம் உயிரை அச்சுறுத்த வல்ல உளவியல் கடுமை, உடல் ரீதியான தாக்குதல், சித்திரவதை ஆகியவற்றைக் கொண்டு பார்க்கையில், கொல்லாமை என்பது மேற்கண்டவற்றின் உளவியல்-சமூக காரணங்களை நீக்குவதைக் குறிக்கிறது. ஆபத்தான நேரடி வலுவூட்டலின் விளைவாகவும், வளங்களைக் கொல்லும் நோக்கங்களுக்காகத் திருப்பிவிடுவதன் விளைவாகவும் இருக்கும் சமூக-பொருளாதார கட்டமைப்பு சூழல்களில் மனிதர்களைக் கொல்வது தொடர்பாகப் பார்க்கையில், கொல்லாமையானது ஆபத்தான இழப்புகளை அகற்றுவதைக் குறிக்கிறது. உயிர்க்கோளத்தின் உயிரோட்டத்திற்கு நேரும் அச்சுறுத்தல்கள் தொடர்பாகப் பார்க்கையில், கொல்லாமை என்பது உயிர்ப்பேணும் வளங்கள் மீதான நேரடித் தாக்குதல்கள் ஏதும் இல்லாததையும், கொடிய தன்மையோடு தொடர்புடைய மறைமுக சீரழிவை முற்றிலுமாக நீக்குவதையும் குறிக்கிறது. தற்செயலான விபத்துக் கொலையைப் பொறுத்த மட்டில், கொல்லாமை என்பது அவற்றை நீக்குவதற்கு உகந்த சமூக மற்றும் தொழில்நுட்ப சூழல்களை உருவாக்குவதைக் குறிக்கிறது. கூட்டிக்கொண்டே நடந்து செல்வது சமணத் துறவிகளின் வழக்கம். கவுந்தியடிகள் என்னும் சமணத் துறவி மயில்பீலியைக் கையில் எடுத்துச் சென்றார். நோன்பு என்பது உயிர்க்கொலை செய்யாதிருக்கும் நற்பண்பு என்பது திருவள்ளுவர் வாக்கு.  
:உணவுக்காக வேட்டையாடிய காலம் ஒன்று. மீன் பிடித்தல் ஒருவகை வாழ்க்கை முறை. இப்படிப்பட்ட நிலைமைகளில் கொல்லாமை சிந்தனைக்கு உரியது.
# கொல்லாமை

## வரையறைகள்

### புலால் மறுத்தல்

:கொல்லாமை துறவிகளின் நோன்பு. புலால் உணவை வேண்டாம் என மறுத்தல் எல்லாரும் கடைப்பிடிக்கக் கூடிய நோன்பு என்பது திருவள்ளுவர் காட்டும் அறம். இந்தக் கோட்பாடு எல்லா சமயத்திலும் ஒருசாரார் கடைப்பிடிக்கும் கோட்பாடு.
# கொல்லாமை

## வரையறைகள்

### இன்னா செய்யாமை

:எந்த உயிரினத்துக்கும் துன்பம் செய்யாமல் இருக்கும் இன்னா செய்யாமைக் கோட்பாட்டை அகிம்சை என்னும் பெயரால் கடைப்பிடித்துக்கொண்டு தற்காலத்தில் வாழ்ந்து காட்டியவர் காந்தியடிகள். தன்னைச் சுட்டுக்கொன்ற கோட்சேயைக் கூட மன்னித்துவிடும்படி கூறியது காந்தியடிகளின் **அகிம்சைக் கோட்பாடு**.  
:சேவல்சண்டை முதலான விளையாட்டுகள் உயிரினங்களைத் துன்புறுத்துபவை. இவை தவிர்க்கப்பட வேண்டியவை.
# கொல்லாமை

## வரையறைகள்

### அருளுடைமை

:அருளுடைமையைத் திருக்குறள் **மன்னுயிர் ஓம்பி அருள் ஆள்தல்** எனக் குறிப்பிடுகிறது. சிபிச் சக்கரவர்த்தி புறாவையும் அதனைக் கொல்ல வந்த பருந்தையும் காப்பாற்றியது அருளுடைமை. "வாடிய பயிரைக் கண்டபோதெல்லாம் வாடினேன்" எனப் பாடி வருந்தியது வள்ளலாரின் **சீவகாருண்யக் கோட்பாடு**.
# கொல்லாமை

## இவற்றையும் காண்க

- விலங்குரிமை
- அறப் போராட்டம்
- சத்தியாகிரகம்
- நனிசைவம்
- சைவ உணவு
- உலக அமைதி
# கொல்லாமை

## வெளியிணைப்புகள்

- Glenn D. Paige, *Nonkilling Global Political Science*, 2002; 3rd ed. 2009.
- Glenn D. Paige, Joám Evans Pim, editors, *Global Nonkilling Leadership*, 2009.
- School of Nonkilling Studies at Wikiversity
- Center for Global Nonkilling
- Center for Global Nonkilling Channel on YouTube
-
# சத்திரங்கொண்டான்

**சத்திரங்கொண்டான்** என்பது தமிழ்நாட்டில் திருநெல்வேலி மாவட்டம், சங்கரன்கோயில் வட்டத்தில் உள்ள ஒரு சிற்றூர். இது சங்கரன்கோவில் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டது. இதன் அஞ்சல் குறியீட்டு எண் 627756.  
முற்காலத்தில் வழிப்போக்கர்கள் இளைப்பாறவும் தங்குவதற்கும் இச்சிற்றூரில் சத்திரம் இருந்ததாகவும் அதன் காரணமாகவே சத்திரங்கொண்டான் எனப் பெயர் வழங்கலாயிற்று என்றும் சொல்லப்படுகிறது. குருவிகுளம் ஊராட்சி ஒன்றியத்தைச் சேர்ந்த இவ்வூரில்தான் சேர்மன் பதவியில் தேர்வுபெற்று வைகோவின் அரசியல் வாழ்க்கை தொடங்கியதாகவும் சொல்லப்படுகிறது.
# தனக்குறு விளைவு

**தனக்குறு விளைவு** (Somatic effect) மற்றும் கதிர்வீச்சு வெளிப்பாடு (Radiation exposure) போன்றவை கதிர்வீச்சிற்கு ஆளானவர்களிடம் பல துன்பியல் விளைவுகளைத் தோற்றுவிக்கின்றன. அவை முடி உதிர்தல், குமட்டல், வாந்தி, தற்காலிக மலட்டுத்தன்மை, கண்புரை நோய், தோல் சிவத்தல், தோலில் புண், குருதியில் வெள்ளை அணுக்களின் எண்ணிக்கையில் மாற்றம், தாமத விளைவாக இரத்தப் புற்றுநோய், புற்றுநோய், வாழ்நாள் குறைவு முதலியவையாகும். இம்மாதிரியான விளைவுகள் கதிர்வீச்சிற்கு ஆடபட்டவரிடம் மட்டுமே காணப்படுவதால் இவ்விளைவு தனக்குறுவளைவு எனப்படுகிறது. கதிர்வீச்சுத் துறையில் பணிபுரிகிறவர்கள் இவைகளைத் தெரிந்து இருக்க வேண்டுவது அவசியமாகும்.
# தனக்குறு விளைவு

## ஆதாரம்

அணுவைப் பற்றி ...பம்பாய்த் தமிழ்ச் சங்கம்
# சால்ட் லேக் அரங்கம்

**சால்ட் லேக் அரங்கம்** ( *Salt Lake Stadium*, வங்காள மொழியில் যুবভারতী ক্রীড়াঙ্গন, *யுவ பாரதி க்ரீரங்கன்*,தமிழ் மொழிபெயர்ப்பு:*இந்திய இளைஞர்களுக்கான விளையாட்டரங்கம்*), மேற்கு வங்காளத்தில் கொல்கத்தாவின் புறநகர்ப் பகுதியான பிதான்நகரில் கட்டமைக்கப்பட்டுள்ள ஒரு பல்பயன்பாட்டு அரங்கமாகும்.இந்தியாவில் உள்ள அரங்கங்களிலேயே மிகப் பெரியதும் உலகில் பார்வையாளர் அளவைப் பொறுத்தளவில் இரண்டாவதும் ஆன இந்த அரங்கம் 1984ஆம் ஆண்டு சனவரியில் திறக்கப்பட்டது.
# சால்ட் லேக் அரங்கம்

## அணுக்கம்

கிழக்கு பெருநகரப் புறவழிச்சாலையில் அமைந்துள்ள இந்த அரங்கத்திற்கு எளிதாக சாலை மூலம் சென்றடைய இயலும். கொல்கத்தா மெட்ரோவின் கிழக்கு-மேற்கு தாழ்வாரத்தில் இங்கு ஒரு மெட்ரோ தொடருந்து நிலையம் கட்டப்பட்டு வருகிறது.
# சந்ததி விளைவு

**சந்ததி விளைவு** (Genetic effect ) அயனியாக்கும் பண்புடையகதிர் வீச்சு, வழிவழியாக சந்த்தியரிடம் பண்புகளை எடுத்துச் செல்லும் பண்பகத்திரிகளில் (Chromosome) சடுதிமாற்றங்களைத் தோற்றுவிப்பதால் சந்த்திவிளைவுகள் தோன்றுகின்றன.இப்படிப்பட்ட விளைவாக மந்தபுத்தி உடைய குழந்தை பிறப்பது,இரத்தம் உறையாத தன்மையுள்ள நோய்,(Haemophilia) குள்ளத்தனம் (Dwarfism) முதலியன முக்கியமானவையாகும்.
# சோடச உபசாரம்

**சோடச உபசாரம்** என்பது இந்து கோவில்களில் இறைவனுக்கு நைவேத்யத்தினை தொடர்ந்து செய்யப்படும் பதினாறு வகையான உபசாரங்களாகும். இதனை **சோடச உபசார பூஜை**, **சோடச தீபாராதனை**, **சோடச தீபாராதனை உபசாரம்** எனவும் அழைப்பர். தஞ்சை நால்வரில் ஒருவரான சிவானந்தம் என்பவர் இப்பூஜைக்கு நிருத்ய நியதிகளையும் முறைகளையும் உருவாக்கியவராக அறியப்பெறுகிறார்.  
இந்த உபசார முறைகள் பண்டைய இந்தியாவில் அரசர்களுக்கு செய்யப்பட்டவையாகும். பின்பு அவைகள் இறைவனுக்கு செய்யப்படுபவைகளாக மாற்றப்பட்டன.
# சோடச உபசாரம்

## தயாராகுதல்

சோடச உபசாரங்களை தொடங்கும் முன்பு பூசைக்கான சில சுத்திகளைச் செய்ய வேண்டும்.
1. ஆத்ம சுத்தி - பூசை செய்பவரின் உடலை சுத்தப்படுத்தும் பணி
1. ஸ்தான சுத்தி - கருவறையை சுத்தப்படுத்தும் பணி
1. திரவிய சுத்தி - பூசை பாத்திரங்களை சுத்தப்படுத்தும் பணி
1. மந்திர சுத்தி - பூசைக்குறிய மூர்த்தியின் மூல மந்திரத்தை ஜெபிக்கும் பணி
1. லிங்க சுத்தி - விக்கிரகத்தை சுத்தப்படும் பணி  
இந்த சுத்திமுறைகளை முடித்த பிறகே சோடச உபகார பூஜையைத் தொடங்க வேண்டும்.
# சோடச உபசாரம்

## சோட உபசார பட்டியல்

1. ஆவாகனம்
1. தாபனம்
1. சந்நிதானம்
1. சந்நிரோதனம்
1. அவகுண்டவம்
1. தேனுமுத்திரை
1. பாத்தியம்
1. அசமனீயம்
1. அருக்கியம்
1. புஷ்பதானம்
1. தூபம்
1. தீபம்
1. நைவேத்தியம்
1. பாணீயம்
1. செபசமர்ப்பணம்
1. ஆராத்திரிகை
# சோடச உபசாரம்

## சோடச உபசார தீபங்கள்

| வரிசை எண் | தீபங்கள் | படிமம் |
| --- | --- | --- |
| 1 | தூபம் |  |
| 2 | ஏகதீபம் |  |
| 3 | அலங்கார தீபம் |  |
| 4 | புஷ்ப தீபம் |  |
| 5 | நாக தீபம் |  |
| 6 | புருசாமிருக தீபம் |  |
| 7 | சூல தீபம் |  |
| 8 | கூர்ம தீபம் |  |
| 9 | கஜ தீபம் |  |
| 10 | சிம்ம தீபம் |  |
| 11 | வியாக்ர தீபம் |  |
| 12 | கொடி தீபம் |  |
| 13 | மயூர தீபம் |  |
| 14 | பஞ்ச தட்டுடன் பூர்ண கும்ப தீபம் |  |
| 15 | நட்சத்திர தீபம் |  |
| 16 | மேரு தீபம் | } |  
1. தூபம்
1. ஏகதீபம் (உருக்களி)
1. அலங்கார தீபம் (1,3,5,7,9 அல்லது 11 அடுக்குகள் கொண்ட தீபம்)
1. புஷ்ப தீபம் - மஹா தீபம் என்றும் அழைக்கப் படுவதுண்டு )
1. நாக தீபம்,
1. விருஷப தீபம் (நந்தி தீபம்)
1. புருஷாம்ருக தீபம்
1. சூல தீபம்
1. கூர்ம (ஆமை) தீபம்
1. கஜ (யானை) தீபம்
1. ஸிம்ஹ தீபம்
1. வ்யாக்ர (புலி) தீபம்
1. கொடி தீபம்
1. மயூர தீபம்
1. பஞ்ச தட்டுடன் பூர்ண கும்ப தீபம்
1. நட்சத்திர தீபம் - 27 நட்சத்திரங்களுக்காக 27 திரிகள் இடக்கூடிய தீபம்.
1. மேரு தீபம் - மேரு மலை போன்ற தோற்றத்துடன் காணப்படுவது
# சோடச உபசாரம்

## சோடச பொருள்களின் பட்டியல்

1. கண்ணாடி,
1. குடை,
1. ஆலவட்டம்,
1. சாமரம்,
1. விசிறி,
1. கொடி  
இவற்றில் கண்ணாடி, குடை, ஆலவட்டம், விசிறி, கொடி ஆகியவை பித்தளையால் செய்யப்பட்டு பயன்படுத்தப் படுகின்றன. சாமரங்கள் வெண்பட்டால் செய்யப்பட்டு பயன்படுத்தப்படுகின்றன.  
1. குடை
1. ஸ்தாபனம்
1. பாத்யம் கொடுத்தல்
1. ஆசனமளித்தல்
1. அர்க்கியம்
1. அபிஷேகம் வஸ்திரம்
1. சந்தனம்
1. புஷ்பாஞ்சலி
1. தூயதீபம்
1. நைவேத்தியம்
1. பலி போடுதல்
1. ஹோமம்
1. ஸ்ரீபலி
1. கேயம் வாத்தியம்
1. நர்த்தனம்
1. உத்வாஸனம்
# சோடச உபசாரம்

## இலக்கியத்தில்

திருமுறை காண்டல் புராணத்தில்,  
:நடராஜப் பெருமானுக்கு சோடச உபசாரம்
# சோடச உபசாரம்

## இவற்றையும் காண்க

பூசைக் கிரியைகள்
பஞ்சோபசாரம்
தசோபசாரம்
# 2012 இந்தியன் பிரீமியர் லீக்

**2012 இந்தியன் பிரீமியர் லீக்** (சுருக்கமாக **ஐபிஎல் 5** அல்லது **2012 ஐபிஎல்**, டிஎல்எஃப் ஐபிஎல் 2012), இந்திய துடுப்பாட்டக் கட்டுப்பாடு வாரியத்தால் நடத்தப்படும் ஐந்தாவதுஇந்தியன் பிரீமியர் லீக் நிகழ்வாகும். இந்தப் போட்டி ஏப்ரல் 4 முதல் மே 27, 2012 வரை நடந்தது. இறுதி ஆட்டத்தில் கொல்கத்தா நைட் ரைடர்ஸ் முந்தைய வாகையாளர்களான சென்னை சூப்பர் கிங்ஸ்அணியை ஐந்து இலக்குகளில் வென்று வாகை சூடினர். இந்தப் பருவத்தில் கொச்சி இட்டசுக்கேர்சு கேரளா அணி நீக்கப்பட்டதை அடுத்து குழுவாட்டங்களில் ஒன்பது அணிகளே பங்கேற்றன.  
இந்தப் போட்டியின் முதல் நான்கு அணிகளும் (கொல்கத்தா நைட் ரைடர்ஸ், சென்னை சூப்பர் கிங்ஸ், டெல்லி டேர்டெவில்ஸ், மும்பை இந்தியன்ஸ்) 2012 *சாம்பியன்சு லீக் டிவென்ட்டி20* போட்டிகளில் இந்தியா சார்பாக பங்கேற்றன. நியாயமான விளையாடல் விருது ராஜஸ்தான் ராயல்ஸ் அணிக்கு வழங்கப்பட்டது. இந்தப் பருவத்தின் விளையாட்டு வீரராக கொல்கத்தா நைட் ரைடர்சு அணியின் சுனில் நரைன் தேர்ந்தெடுக்கப்பட்டார். கிங்சு இலெவன் பஞ்சாபு மட்டையாளர் மன்தீப் சிங் போட்டியின் "உதய விண்மீனாக" அறிவிக்கப்பட்டார்.
# அயோடின்-129

**அயோடின்-129** (*Iodine-129 (<sup>129</sup>I)* என்பது அயோடினின் இயற்கையில் விளையும் சமதானி ஆகும். அத்துடன் அணு உலைகளில் தோற்றுவிக்கப்படும் ஒரு கழிவுப் பொருளும் ஆகும். இதன் அரைவாழ்வுக் காலம் 15.7 மில்லியன் ஆண்டுகளாகும். இதன் காரணமாக இதனைக் கையாளுவது மிகவும் அபாயகரமானதும் கடினமானதுமாகும். இப்போது அயோடின்-129 கண்ணாடியில் கலந்து பூமிக்கடியில் புதைக்கப்படுகிறது. <sup>129</sup>I ஒரு சிக்கலற்ற <sup>128</sup>I ஆக மாற்றப்படுகிறது. இதற்கு வேண்டப்படுவதெல்லாம் ஆய்வுக் கூட லேசர் கதிர்களே. பேராசிரியர் கென் லெடிங்காம் (KEN Ledingham ) மற்றும் அவரது துணைவர்கள் I-129 ஐ லேசர் கதிர்களால் தாக்கி I-128 ஆக மாற்றியுள்ளார்கள். இதன் அரை ஆயுள் 25 நிமிடங்களே ஆகும். இதனை எளிதில் கையாளமுடியும். ஒரு மணி நேரத்தில் களைந்து விடலாம்.  
இந்த மாற்றத்தினை பெரிய அளவில் நிகழ்த்த ஆய்வுகள் நடக்கின்றன. மேலும் லேசரைப் பயன்படுத்தி தனிம மாற்றம் செய்ய முடியும் என்பது தெளிவாகியுள்ளது. இதனால் பெட் (PET) போன்ற கருவிகளுக்கு ஐசோடோப்புகளை இனிவரும் நாட்களில் சைக்ளோட்ரான்களின் உதவி இல்லாமலே லேசர் துணையுடன் பெறலாம். சுற்றுச் சூழலைப் பாதிக்காமலே அணு உலைக் கழிவுகளை கையாளலாம்  
<sup>129</sup>I அணுக்கரு உலையில் யுரேனியம், புளூட்டோனியம் ஆகியவற்றின் அணுக்கருப் பிளவு மூலம் தோற்றுவிக்கப்படுகிறது. 1950கள், 60களில் மேற்கொள்ளப்பட்ட அணுகுண்டு சோதனைகளின் போது பெருமளவு அயோடின்-129 வளிமண்டலத்திற்கு வெளியேறின.
# வாகன மண்டபம்

**வாகன மண்டபம்** என்பது இந்துக் கோவில்களில் இறைவனின் வாகனங்களை வைக்க பயன்படுகின்ற மண்டபமாகும். இந்த மண்டபம் ஆதார மண்டப வகையில் சேர்வதில்லை. பெரும்பாலான கோவில்களில் வாகன மண்டபம் ஒன்று மட்டுமே இருக்கின்றது. எனினும் சில கோவில்களில் அரிதாக பல வகையான வாகன மண்டபங்கள் காணப்படுகின்றன.  
இறை வாகனங்களை விழாக்களின் போது வாகன மண்டபங்களில் மக்களின் பார்வைக்கு வைக்கின்றனர்.
# வாகன மண்டபம்

## சில வாகன மண்டபங்களின் பெயர்கள்

- கருட வாகன மண்டபம் அல்லது கருட மண்டபம்
- யானை வாகன மண்டபம் அல்லது யானை மண்டபம்
- புன்னைவாகன மண்டபம்
# வாகன மண்டபம்

## இவற்றையும் காண்க

- இந்துக் கோயில் மண்டபங்கள்
- சிற்பக்கலை கை முத்திரைகள்
# வேளிர் (ஈழம்)

**வேளிர்** ஆட்சி தமிழகத்தில் இருந்தது போலவே ஈழத்திலும் இருந்தது. இவர்களைப் பற்றி இலங்கையின் வரலாற்று நூல்கள் மிகச் சில செய்திகளையே கூறினாலும் இலக்கையில் கிடைக்கும் 26 கல்வெட்டுகள் இவர்களை பற்றி நிரம்பவே சான்றுகளை தருகின்றன. இவர்களைப் பற்றிக் கூறும் கல்வெட்டுகள், எழுத்துப் பொறிப்புகள் அனைத்தும் பெருங்கற்காலம் சார்ந்த மையங்களிலேயே கிடைப்பதால் இவர்கள் பெருங்கற்காலத்தில் இருந்தே இலங்கையில் வலிமையுடன் இருந்தனர் என்று கூறுவார் ப. புஷ்பரட்ணம் என்னும் இலங்கை ஆய்வாளர்.
# வேளிர் (ஈழம்)

## கல்வெட்டுகளும் இலக்கியங்களும்

இலங்கை கல்வெட்டுகள் ஆய்வுகள் இவர்களை 'வேள்' எனக் குறிப்பிட்டுத் தலைவன் எனப் பொருள்படும் பெயர்களையும், கிராம அதிகாரி, குதிரை மேற்பார்வையாளன் என்ற பொருள் தரும் சொற்களையும் வேள் என்னும் சொல்லோடு ஒப்பிட்டுப் பார்க்கின்றன. மகாவம்சம் இவர்கள் ஆண்ட நாட்டை ''வெளோசனபதாசு" எனக் குறிப்பிடுகிறது.
பூதன்,அதிரன்,உதிரன்,திரையன், திசையன்,ஆரன், போன்ற பெயர்கள் பானை ஓடுகளில் காணப்படுகின்றன.
# வேளிர் (ஈழம்)

## இதனையும் பார்க்க

- வேளிர் (தமிழகம்)
# வேளிர் (ஈழம்)

## மூலம்

-
# இராசிச் சக்கரம்

**இராசிச் சக்கரம்** அல்லது **ஓரை வட்டம்** (தமிழ்வழக்கு) என்பது பன்னிரண்டு ஓரை மண்டலங்கள், நவக்கிரகங்கள், பன்னிரு வீடுகள், இருபத்தியேழு விண்மீன்கள் ஆகியவற்றை கொண்ட சோதிடப் பொறிமுறையாகும். இந்த ஓரை வட்டம் பன்னிரண்டாகப் பிரிக்கப்படுகின்றது. இதற்கு வீடுகள் என்று பெயர். மேற்கத்திய நாடுகளில் வட்ட வடிவில் இந்த் ஓரை வட்டம் அமைக்கப்பெறுகிறது. ஆனால் இந்து சோதிட முறையில் இவை கட்டங்களாக அமைக்கப்பெறுகின்றன. அதற்கு பனையோலையில் வட்டத்தினை விட கோடுகளாக வரைதல எளிதாக இருந்ததே காரணம்.
# இராசிச் சக்கரம்

## பன்னிரு இராசி அல்லது ஓரைகள்

1. மேழம்
1. விடை
1. ஆடவை அல்லது இரட்டை
1. கடகம்
1. மடங்கல்
1. கன்னி
1. துலை
1. நளி
1. சிலை
1. சுறவம்
1. கும்பம்
1. மீனம்
# இராசிச் சக்கரம்

## நவக் கிரகங்கள்

1. சூரிய தேவன்
1. சந்திர தேவன்
1. செவ்வாய்
1. புதன் அல்லது அறிவன்கோள்
1. குரு அல்லது வியாழன் கோள்
1. சுக்ரன் அல்லது வெள்ளிக்கோள்
1. சனி அல்லது காரிக்கோள்
1. இராகு ((நிழல் கோள்)(தொன்மம்)
1. கேது (நிழல் கோள்) (தொன்மம்)
# இராசிச் சக்கரம்

## இருபத்தியேழு விண்மீன்கள்

1. அஸ்வினி (பரி அல்லது புரவி)
1. பரணி (அடுப்பு)
1. கார்த்திகை (அறுமீன்)
1. ரோகிணி (உருள்)
1. மிருகசிரீடம் (மான் தலை)
1. திருவாதிரை (யாழ் அல்லது ஆதிரை)
1. புனர்பூசம் (இரட்டை மீன்)
1. பூசம் (அலவன் அல்லது நளி)
1. ஆயில்யம் (அரவு)
1. மகம் (பல்லக்கு அல்லது அரியணை)
1. பூரம் (கட்டில் இருகால்கள்)
1. உத்திரம் (கட்டில் நாற்கால்கள்)
1. அத்தம் (அங்கை)
1. சித்திரை (அருமணி அல்லது முத்து)
1. சுவாதி (வாள் அல்லது ஒற்றைப்புல்)
1. விசாகம் (ஆரைக்கால்)
1. அனுஷம் (நண்டு அல்லது தாமரை)
1. கேட்டை (காதணி)
1. மூலம் (வேர்க்கட்டு)
1. பூராடம் (முறம்)
1. உத்தராடம் (மருப்பு அல்லது கட்டில் பலகை)
1. திருவோணம் (செவி)
1. அவிட்டம் (முரசு)
1. சதயம் (வட்டம்)
1. பூரட்டாதி (காலடிகள்)
1. உத்திரட்டாதி (இரட்டையர்)
1. ரேவதி (மீன்)
# இராசிச் சக்கரம்

## ஜோதிடத்தில் 12 இராசிகளின் அதிபதிகள்

1 மேஷம் (செவ்வாய்)  
2 ரிஷபம் (சுக்ரன்)  
3 மிதுனம் (புதன்)  
4 கடகம் (சந்திரன்)  
5 சிம்மம் ( சூரியன்)  
6 கன்னி (புதன்)  
7 துலாம் ( சுக்ரன்)  
8 விருச்சகம் ( செவ்வாய்)  
9 தனுசு (குரு)  
10 மகரம் ( சனி)  
11 கும்பம் ( சனி)  
12) மீனம் ( குரு )
# இராசிச் சக்கரம்

## நவகிரகங்களின் உச்ச நீச வீடுகள்

1) சூரியன் - உச்ச வீடு: மேஷம், நீச வீடு: துலாம்  
2) சந்திரன் - உச்ச வீடு: ரிஷபம், நீச வீடு: விருச்சகம்  
3) செவ்வாய் - உச்ச வீடு: மகரம், நீச வீடு: கடகம்  
4) புதன் - உச்ச வீடு: கன்னி, நீச வீடு: மீனம்  
5) குரு - உச்ச வீடு: கடகம், நீச வீடு: மகரம்  
6) சுக்ரன் - உச்ச வீடு: மீனம், நீச வீடு: கன்னி  
7) சனி - உச்ச வீடு: துலாம், நீச வீடு: மேஷம்  
8) ராகு: இவர்கள் நிழல் கோள்கள் என்பதால் உச்ச, நீச வீடுகள் கிடையாது.  
9) கேது: இவர்கள் நிழல் கோள்கள் என்பதால் உச்ச, நீச வீடுகள் கிடையாது.
# கசின் ஆனந்தம்

**கசின் ஆனந்தம்** [பிறப்பு: 1948] ஒரு சௌராஷ்டிர மொழி அறிஞர். இவரது குடும்பப் பெயர் கசின். இவரது முன்னோர்கள் காசியில் பலகாலம் வசித்து வந்ததால், இவரது முன்னோர்களின் குடும்பப்பெயர் ”கசின்” என்று காரணப்பெயராக மாறிவிட்டது.
# கசின் ஆனந்தம்

## இளமை வாழ்க்கை

கசின் ஆனந்தம், மதுரையில் பட்டுநெசவுத் தொழில் புரியும் சௌராட்டிரர் குடும்பத்தில் பிறந்தவர். ஐந்தாம் வகுப்பு வரை பள்ளிக்கல்வி முடித்த கசின் ஆனந்தம் வறுமை காரணமாக குலத்தொழிலான பட்டுநெசவுத்தொழில் புரிந்தார்.  
தாய்மொழியான சௌராட்டிர மொழியில் ஒவ்வொரு சௌராட்டிர மக்களும் புலமை பெற வேண்டும் என்னும் கொள்கை உடைய இவர், சௌராட்டிர மொழி அறிஞர் “விப்ரபந்து” கு. வெ. பத்மனாபய்யர் அவர்களின் வழிகாட்டுதலின்படி, கசின் ஆனந்தம் சௌராட்டிர மொழியை, சௌராட்டிர மொழி ஆசிரியர். ஓபுளா. கே. இராமானந்தம் பி.ஏ.,பி.டி., அவர்களிடம் சௌராட்டிர மொழியை முழமையாக பயின்று முடித்தார்.
# கசின் ஆனந்தம்

## இலக்கு

மூன்று இலட்சம் சௌராட்டிர மக்கள் வாழும் மதுரை மாவட்டத்தில் சுமார் ஆயிரம் பேர் சௌராட்டிர மொழியை எழுதப் படிக்க தெரிந்தவர்களாக உள்ளனர். எனவே பேச்சு வழக்கில் மட்டுமே உள்ள சௌராட்டிர மொழியை, சௌராட்டிர சமூக மக்கள் அனைவரும் சௌராட்டிர மொழியை எழுதப் படிக்க தெரிந்து கொண்டால் மட்டுமே சௌராட்டிர மொழியில் கதைகள், நாவல்கள், இலக்கியங்கள்,காவியங்கள், புராணங்கள் படிக்க முடியும் என்று கருதி தமது தாய் மொழியில் மகாபாராதம காவியம் எழுத முடிவு செய்தார்.
# கசின் ஆனந்தம்

## சாதனைகள்

சௌராட்டிர மொழியில் பல கவிதைகள், கதைகள் படைத்துள்ளார். இவர் ஒபுளா. ஒ. கே. இராமானந்தம் அவர்களிடம் சௌராட்டிர மொழியை கற்றார். சௌராட்டிர மொழியில் இராமாயண இதிகாசம் உரைநடை வடிவிலும், செய்யுள் வடிவிலும், கவிதை வடிவிலும் நான்கு இராமாயணம் காவியம் உள்ளது. ஆனால் ஒரு மகாபாரத காவியம் கூட இல்லை. அருணாசலக் கவிராயர், தமிழில் கவிதை வடிவில் பாடிய இராமாயணத்தை வர்ண மெட்டுகளின்படி வேங்கட சூரி சுவாமிகள் சௌராட்டிர மொழியில் சங்கீத இராமயணத்தை பாடியுள்ளதால் கசின் ஆனந்தம், வியாசரின் மகாபாரத காவியத்தை சௌராட்டிர மொழியில் புதுக்கவிதை வடிவில் மொழிபெயர்க்க முடிவு செய்தார்.  
சமய இலக்கிய தமிழறிஞர் நாஞ்சில் கிருட்டிணப்பிரியன், கசின் ஆனந்தத்தின் முயற்சியை பாராட்டி சௌராட்டிர மொழியில் மகாபாரதம் எழுதத் தேவையான உதவிகள் செய்ததுடன் ஆக்கமும் ஊக்கமும் அளித்தார். அவரது குடும்பத்தாரும் அவரின் முயற்சியில் பங்கு கொண்டனர். வறுமையில் வாடிய கசின் ஆனந்தம் பகலில் நெசவுத் தொழில் செய்தும், இரவில் சௌராட்டிர மொழியில் மகாபாரதம் எழுதுவதுமாக இருந்தார்.  
கசின் ஆனந்தம் சௌராட்டிர மொழியில் மகாபாரத காவியத்தை எழுதுவதற்கு சௌராட்டிர மொழி அறிஞர் ஓபுளா. எஸ். சுப்பிரமணியன் தேவையான உதவிகள் செய்தார். சௌராட்டிர மொழியில் மிகப்புலமை பெற்றிருந்தும் வறுமையின் காரணமாக சௌராட்டிர மொழியில் தான் எழுதிய குரு வம்சத்தில் பிறந்த பாண்டவர்களின் கதையை **பாண்டவுன் கெதொ** எனும் தலைப்பில் ஆயிரம் பக்கங்கள் கொண்ட புதுக்கவிதை வடிவில் சௌராட்டிர மொழியில் அமைந்த மகாபாரத காவியத்தை வெளிக்கொணர, தேவையான பணம் இல்லாததால் அதனை வெளியிட எட்டு ஆண்டு காலம் தாமதம் ஆயிற்று.  
பின்பு பலவகைகளில் நான்கு இலட்சம் ரூபாய் திரட்டி ரூபாய் 700 மதிப்புள்ள பாண்டவுன் கெதொ எனும் மகாபாரத காவியத்தை சௌராட்டிர மொழியில் 500 பிரதிகள் அச்சடித்து ஏப்ரல் 28, 2013ல் மதுரை ”நடனகோபால நாயகி மந்திர்” அரங்கத்தில் வெளிடப்பட்டது. சௌராட்டிர மொழியில் மகாபாரதம் என்ற காப்பியம் இல்லாத குறையை நீக்கியவர் கசின் ஆனந்தம்.
# கசின் ஆனந்தம்

## ஆதாரம்

- *Saurashtram gets its first Mahabaratham*, V. Devanathan. தி [[டைம்ஸ் ஆப் இந்தியா], மதுரை/திருச்சி பதிப்பு, வெள்ளிக்கிழமை, மே 10, 2013]
# வலைவாசல்:புவியியல்/உங்களுக்குத் தெரியுமா

| <div>**...முன்மொழிய**</div> | <div>
**மேலும் படிக்க...**
</div> | }<noinclude> |
| --- | --- | --- |
---
<></>
# வலைவாசல்:புவியியல்/உங்களுக்குத் தெரியுமா

## பயன்பாடு

இந்த “உங்களுக்குத் தெரியுமா..” வின் துனைப் பகுப்புகள் என்ற வார்ப்புருவின் மூலம் தன்னியக்கமாக தேர்ந்தெடுக்கப்படுகின்றன.
# வலைவாசல்:புவியியல்/உங்களுக்குத் தெரியுமா

## DYK list

வலைவாசல்:புவியியல்/உங்களுக்குத் தெரியுமா/1  
---
வலைவாசல்:புவியியல்/உங்களுக்குத் தெரியுமா/2  
---
வலைவாசல்:புவியியல்/உங்களுக்குத் தெரியுமா/3  
---
வலைவாசல்:புவியியல்/உங்களுக்குத் தெரியுமா/4  
---
வலைவாசல்:புவியியல்/உங்களுக்குத் தெரியுமா/5  
---
வலைவாசல்:புவியியல்/உங்களுக்குத் தெரியுமா/6  
---
வலைவாசல்:புவியியல்/உங்களுக்குத் தெரியுமா/7  
---
வலைவாசல்:புவியியல்/உங்களுக்குத் தெரியுமா/8  
---
வலைவாசல்:புவியியல்/உங்களுக்குத் தெரியுமா/9  
---
வலைவாசல்:புவியியல்/உங்களுக்குத் தெரியுமா/10  
---
வலைவாசல்:புவியியல்/உங்களுக்குத் தெரியுமா/11  
---
வலைவாசல்:புவியியல்/உங்களுக்குத் தெரியுமா/12  
---
வலைவாசல்:புவியியல்/உங்களுக்குத் தெரியுமா/13  
---
வலைவாசல்:புவியியல்/உங்களுக்குத் தெரியுமா/14  
---
வலைவாசல்:புவியியல்/உங்களுக்குத் தெரியுமா/15  
---
வலைவாசல்:புவியியல்/உங்களுக்குத் தெரியுமா/16  
---
வலைவாசல்:புவியியல்/உங்களுக்குத் தெரியுமா/17  
---
வலைவாசல்:புவியியல்/உங்களுக்குத் தெரியுமா/18  
---
வலைவாசல்:புவியியல்/உங்களுக்குத் தெரியுமா/19  
---
வலைவாசல்:புவியியல்/உங்களுக்குத் தெரியுமா/20  
---
வலைவாசல்:புவியியல்/உங்களுக்குத் தெரியுமா/21  
---
வலைவாசல்:புவியியல்/உங்களுக்குத் தெரியுமா/22  
---
வலைவாசல்:புவியியல்/உங்களுக்குத் தெரியுமா/23  
---
வலைவாசல்:புவியியல்/உங்களுக்குத் தெரியுமா/24  
---
வலைவாசல்:புவியியல்/உங்களுக்குத் தெரியுமா/25  
---
வலைவாசல்:புவியியல்/உங்களுக்குத் தெரியுமா/26  
---
வலைவாசல்:புவியியல்/உங்களுக்குத் தெரியுமா/27  
---
வலைவாசல்:புவியியல்/உங்களுக்குத் தெரியுமா/28  
---
வலைவாசல்:புவியியல்/உங்களுக்குத் தெரியுமா/29  
---
வலைவாசல்:புவியியல்/உங்களுக்குத் தெரியுமா/30  
---
வலைவாசல்:புவியியல்/உங்களுக்குத் தெரியுமா/31  
---
வலைவாசல்:புவியியல்/உங்களுக்குத் தெரியுமா/32  
---
வலைவாசல்:புவியியல்/உங்களுக்குத் தெரியுமா/33  
---
வலைவாசல்:புவியியல்/உங்களுக்குத் தெரியுமா/34  
---
வலைவாசல்:புவியியல்/உங்களுக்குத் தெரியுமா/35  
---
வலைவாசல்:புவியியல்/உங்களுக்குத் தெரியுமா/36  
---
வலைவாசல்:புவியியல்/உங்களுக்குத் தெரியுமா/37  
---
வலைவாசல்:புவியியல்/உங்களுக்குத் தெரியுமா/38  
---
வலைவாசல்:புவியியல்/உங்களுக்குத் தெரியுமா/39  
---
வலைவாசல்:புவியியல்/உங்களுக்குத் தெரியுமா/40  
---
# வலைவாசல்:புவியியல்/உங்களுக்குத் தெரியுமா

## முன்மொழிதல்

இந்த பக்கத்தில் நீங்கள் சேர்க்க விரும்பும் படிமங்களை இங்கு முன்மொழியவும்.
1. தற்போது எதுவும் இல்லை.
# இராபர்ட்டோ செவெதோ

**இராபர்ட்டோ கார்வல்லோ தெ செவெதோ** (*Roberto Carvalho de Azevêdo*, ; பிறப்பு: அக்டோபர் 3, 1957) பிரேசில்|பிரேசிலிய பேராளரும் உலக வணிக அமைப்பில் 2006ஆம் ஆண்டிலிருந்து பிரேசிலின் தூதராகப் பணியாற்றியவரும் ஆவார். மே 2013இல் இவர் உலக வணிக அமைப்பின் தலைமை இயக்குநராகத் தேர்ந்தெடுக்கப்பட்டுள்ளார். 2013, செப்டம்பர் ஒன்றுக்குப் பிறகு தற்போதைய தலைமை இயக்குநர் பாசுகல் லாமியிடமிருந்து பொறுப்பேற்றுக் கொள்கிறார்.
# இராபர்ட்டோ செவெதோ

## இளமையும் கல்வியும்

தாய்மொழியான போர்த்துகீசியத்தைத் தவிர்த்து ஆங்கிலம், பிரான்சியம், எசுப்பானியம் மொழிகளிலும் வல்லமை படைத்த செவெதோ பிரேசிலியாப் பல்கலைக்கழகத்திலிருந்து மின்னியல் பொறியியலில் படம் பெற்றுள்ளார். பின்னதாக ரியோ பிராங்கோ இன்ஸ்ட்டியூட்டிலிருந்து பன்னாட்டு உறவாண்மையில் மேற்பட்டம் பெற்றார்.
# இராபர்ட்டோ செவெதோ

## பணிவாழ்வு

இராபர்ட்டோ செவெதோ பிரேசிலின் வெளியுறவுத் துறையில் 1984ஆம் ஆண்டில் பணியிலமர்ந்தார். வாசிங்டன் டி.சி (1988–91) மற்றும் மான்டிவெடீயோ (1992–94) நகரங்களில் உள்ள பிரேசிலின் தூதரகங்களிலும் ஜெனீவாவில் உள்ள ஐக்கிய நாடுகளின் அலுவலகத்தில் உள்ள நிரந்தரப் பேராளர் அலுவலகத்திலும் (1997–2001) பணி புரிந்துள்ளார்.  
கீழ்கண்ட பதவிகளில் இவர் இருந்துள்ளார்:
- 1995–96: வெளியுறவுத் துறை அமைச்சின் பொருளாதாரப் பிரிவின் துணைத்தலைவராக
- 2001–05: பிணக்குத் தீர்வுப் பிரிவின் தலைவர்
- 2005–06: பொருளாதார விவகாரத் துறையின் இயக்குநர்
- 2006–08: பொருளியல், தொழில்நுட்ப விவகார துணை அமைச்சர்.
2008இலிருந்து ஜெனீவாவில் உலக வணிக அமைப்பு உள்ளிட்ட பல பொருளாதார அமைப்புக்களிடம் பிரேசிலின் சார்பாளராகப் பங்கேற்றுள்ளார்.  
பிரேசிலுக்கும் ஐக்கிய அமெரிக்காவிற்கும் இடையிலான பருத்திப் பிணக்கை பேச்சுவார்த்தைகள் மூலமாக தீர்த்து வைத்தவர்களில் முதன்மையானவராக இருந்தார். தோஹா வட்டங்களில் பிரேசிலின் சார்பாளராக வாதாடினார்.
# இராபர்ட்டோ செவெதோ

## தனி வாழ்க்கை

செவெதோ சக தூதரும் ஜெனீவாவிலுள்ள ஐக்கிய நாடுகள் அலுவலகத்தில் நிரந்தர பேராளருமான மரியா நசரெத் ஃபரானியைத் திருமணம் புரிந்துள்ளார்; இருவருக்கும் இரு மகள்கள் பிறந்துள்ளனர்.
# கம்யூனிஸ்ட் அகிலம்

**கம்யூனிஸ்ட் அகிலம்** **பொதுவுடைமை அனைத்துலகம்** (Communist International) என்பது ஒர் அனைத்துலக பொதுவுடைமை அமைப்பு ஆகும். இது நான்கு அகிலங்களைக் கொண்டது. முதல் அகிலம் கார்ல் மார்க்ஸ் மற்றும் பிரெட்ரிக் எங்கெல்சு ஆகியோரால் தலைமை தாங்கப்பட்டது.
# கம்யூனிஸ்ட் அகிலம்

## மூன்று அகிலங்கள்

கம்யூனிஸ்ட் அகிலம் நான்கு பிரிவுகளாக பிரிக்கப்படுகிறது.
1. முதல் அகிலம் (1864-1872)
1. இரண்டாம் அகிலம் (1889-1914)
1. மூன்றாம் அகிலம் (1918)
1. நான்காம் அகிலம்
# கம்யூனிஸ்ட் அகிலம்

## இரண்டாவது அகிலம் (1889–1914)

இரண்டாவது அகிலத்தின் காலகட்டம் (1889–1914)  
1889 ஜூலை 14 அன்று பாரீசில் சோசலிஸ்ட் தொழிலாளர்களின் ‘சர்வதேச தொழிலாளர் பாராளுமன்றம் கூடியது” 18 நாடுகளில் இருந்து 400 பிரதிநிதிகள் இக்கூட்டத்தில் பங்கேற்றனர். ஏங்கெல்ஸூம், பிரபல சோசலிஸ்ட் தலைவர்களான ஆகஸ்ட் பெல், வில்லியம் லீப்னெக்ட் உட்பட பலர் இக்கூட்டத்தில் பங்கேற்றனர். இக்கூட்டமே இரண்டாவது அகிலத்தின் துவக்கமாக அமைந்தது.
# கம்யூனிஸ்ட் அகிலம்

## இரண்டாவது அகிலம் (1889–1914)

### இரண்டாம் அகிலம் கலைக்கப்படுதல்

1914 இல் முதல் உலகப் போர் தொடங்கியபோது இரண்டாவது அகிலத்தின் தலைவர்கள் சந்தர்ப்பவாதத்திற்கு உள்ளானதால் இரண்டாம் அகிலம் 1914 இல் கலைக்கப்பட்டது.
# வலைவாசல்:புவியியல்/உங்களுக்குத் தெரியுமா/27

- ... காபோன் நாட்டின் ஓக்லோ என்ற இடத்தில் மாந்தர்களின் துணை ஏதுமில்லாமல் இயற்கையிலேயே தன்நேர்வாக யுரேனியம் அணு உலைகள் தொடங்கி மிக மிக நெடுங்காலமாக, அதாவது 600,000 ஆண்டுகள் முதல் 1,500,000 ஆண்டுகள் வரையும், இயங்கி வந்திருக்க வேண்டும் எனக் கண்டு பிடித்திருக்கிறார்கள்.
# வலைவாசல்:தமிழிலக்கியம்/உங்களுக்குத் தெரியுமா/திங்கள்

- **கண்ணெழுத்து** என்பது பழங்கால தமிழகத்தில் ஏற்றுமதியாளர்கள் பண்டப் பொதிகளின் மீது சரக்கின் பெயரையும், அளவையும் படமாக வரைந்தனுப்பிய அடையாள எழுத்தாகும்.
- **அசன்பே சரித்திரம்** என்பது 1885 ஆம் ஆண்டில் தமிழில் எழுதப்பட்ட இரண்டாவது புதினமாகக் கருதப்படுகிறது.
- **தமிழ் நாவலர் சரிதை** என்பது 17 ம் நூற்றாண்டில் தொகுக்கப்பட்ட ஒரு தமிழ் திரட்டு நூல் ஆகும்.
# வலைவாசல்:தமிழிலக்கியம்/உங்களுக்குத் தெரியுமா/செவ்வாய்

- **சோளகர் தொட்டி** என்பது தமிழக-கருநாடக வனப்பகுதியில் வாழ்ந்து வரும் பழங்குடியினரான சோளகர்களைப் பற்றி ச. பாலமுருகன் எழுதிய எதிர் வெளியீட்டின் மூலம் வெளியிடப்பட்ட சமூகப் புதினமாகும்.
- 14ஆம் நூற்றாண்டின் முற்பகுதியில் வாழ்ந்த உமாபதி சிவாச்சாரியாரின் நெஞ்சுவிடு தூது என்ற நூல் **தூது** இலக்கிய வகையில் எழுந்த முதற் சிற்றிலக்கியமாகும்.
- **கந்தியார்** என்போர் சமண சமயத்தில் துறவு பூண்ட பெண்மணிகளாவர்.
# ரோண்ட்கன் (அலகு)

இராண்ஜன் (Roentgen ) எக்சு மற்றும் காமா கதிர்கள் கண்டுபிடிக்கப்பட்டு ஒருசில மாதங்களிலேயே அவை மருத்துவத்தில் பயன்பாட்டிற்கு வந்துவிட்டன.அவைகளை அளவிட சரியான அலகு(Unit) வரையறை செய்யப்பட வில்லை.1927-ல் கூடிய பன்நாட்டு கதிரியல் மாநாடு (International Radiological congres)இராண்ஜன் எனும் அலகை பரிந்துரைத்தது. 1938-ல் கூடிய மாநாடு,அடியில் கண்டவாறு இராண்ஜனுக்கு விளக்கம் அளித்தது.  
எந்த அளவு எக்சு அல்லது காமா கதிர்கள் திட்ட அழுத்தத்திலம் வெப்பநிலையிலும் (standard temperature and presure) ஒரு கன சென்றி மீட்டர் வளிமத்தில் ஒரு நிலைமின்அலகு (Electrostatic unit) மின்னூட்ட இணையினைத்(ion pairs) தோற்றுவிக்கிறதோ அந்த அளவு ஒரு இராண்ஜன் எனப்படும்.  
STP -0&nbsp;°C and 760&nbsp;mm of Hg  
one cc of dry air 0.00129 gm/cc
# வலைவாசல்:தமிழிலக்கியம்/உங்களுக்குத் தெரியுமா/புதன்

- நிடத நாட்டை ஆண்டு வந்த மன்னனான நளன் என்பவனின் கதையைக் கூறும் தமிழ் நூலே **நைடதம்** ஆகும்.
- புத்தரின் வாழ்க்கை வரலாற்றினைச் சிறப்புறக் கூறும் **ஆசிய ஜோதி** என்ற நூல் கவிமணி தேசிக விநாயகம் பிள்ளையால் இயற்றப்பட்டது.
- **பரிமேலழகர்** திருக்குறளுக்கு உரை எழுதியவர்களுள் மிகப் புகழ்பெற்றவர் ஆவார்.
# வலைவாசல்:தமிழிலக்கியம்/உங்களுக்குத் தெரியுமா/வியாழன்

- **வடக்கிருத்தல்** என்பது ஊருக்கு வடபால் ஓரிடத்தில் வடக்கு திசை நோக்கி அமர்ந்தவண்ணம் உண்ணாநோன்பிருந்து உயிர் துறப்பதாகும்.
- **அசும்பு** என்பது சங்கப்பாடல்களில் குறிப்பிடப்படும் மலைப்பகுதியிலும், வயலோரங்களிலும் நீர் கசிந்தோடும் வாய்க்காலாகும்.
- ** காஞ்சி மரத்துக்கு** 'செம்மருது' என்னும் பெயரும் உண்டு.
# வலைவாசல்:தமிழிலக்கியம்/உங்களுக்குத் தெரியுமா/வெள்ளி

- **நரிவிருத்தம்** என்பது 6-7 ம் நூற்றாண்டுகளில் திருத்தக்க தேவர் என்ற சமணரால் எழுதப்பட்ட நிலையாமைக் கோட்பாட்டை விளக்கும் ஒரு தமிழ் அறநூல் ஆகும்.
- **தூங்கெயில்** என்பது சங்கப் பாடல்களில் குறிப்பிடப்பட்டுள்ள ஒரு கோட்டையாகும்.
- **சாற்றுக்கவி** என்பது முந்தைய காலத்தில் நூல் உருவாக்குவோர் தங்கள் நூலுக்காக பெரும் புலவர்களிடம் கேட்டுப் பெறும் கவிதையாகும்.
# வலைவாசல்:தமிழிலக்கியம்/உங்களுக்குத் தெரியுமா/சனி

- திருஞானசம்பந்தரால் பாடப்பட்ட "திருஎழுகூற்றிருக்கை" ஓவியப் பாங்குடன் அமைந்த **சித்திரக் கவி** ஆகும்.
- **ஆயிரமசலா** கிபி 1572 இல் வண்ணப் பரிமளப் புலவரால் இயற்றப்பட்ட தமிழில் முதலில் தோன்றிய இசுலாமிய இலக்கியங்களில் ஒன்று.
- **மேரு மந்தர புராணம்** என்பது சமண சமயத்தின் சாரம் எனக் கருதப்படும் தமிழ் நூலாகும்.
# வலைவாசல்:தமிழிலக்கியம்/உங்களுக்குத் தெரியுமா/ஞாயிறு

- தமிழ் இலக்கியத்தில் **பாயிரம்** என்பது பழங்காலத் தமிழ் நூல்களிலும், தமிழ் மரபைத் தழுவி அமையும் இக்கால நூல்களிலும் அவற்றுக்கான முன்னுரை போல் அமையும் பகுதி ஆகும்.
- இந்து சமயக் கோவில்களின் பழம்பெருமையினையும் வரலாற்றுச் சிறப்பினையும் எடுத்துவிளக்கும் நூல்களே **தலபுராணங்கள்** ஆகும்.
- **எழுத்துவர்த்தனம்** என்பது சித்திரக் கவி வகைகளில் ஒன்று. பாடலில் எழுத்தின் விரிவு வளரும்.
# வலைவாசல்:புவியியல்/செய்திகள்/விக்கிசெய்திகள்

- மே 21, 2013: ஓக்லகோமா சூறைப்புயலில் சிக்கி குறைந்தது 91 பேர் உயிரிழப்பு.
- மே 16, 2013: மகசென் சூறாவளி வங்காளதேசத்தின் தெற்குக் கரையைத் தாக்கியது.
- மே 7, 2013: பிலிப்பைன்சின் மயோன் எரிமலை வெடித்ததில் ஐந்து மலையேறிகள் உயிரிழப்பு.
- ஏப்ரல் 23, 2013: சீனாவின் யாங்சி ஆற்றின் வயது 23 மில்லியன் ஆண்டுகள் என அறிவியலாளர்கள் கண்டுள்ளனர்.
- ஏப்ரல் 21, 2013: சீனா சிக்குவான் மாகாண நிலநடுக்கம்: உயிரிழப்புகள் 200 ஐத் தாண்டியது.
- ஏப்ரல் 20, 2013: ஆப்பிரிக்காவின் நமீப் பாலைவனத்தில் உள்ள 'விசித்திர வளையங்களுக்கு' கறையான்களே காரணம்.
# வலைவாசல்:புவியியல்/தேர்ந்தெடுக்கப்பட்ட நிகழ்வுகள்

வலைவாசல்:புவியியல்/தேர்ந்தெடுக்கப்பட்ட நிகழ்வுகள்/ஜனவரி  
---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/பெப்ரவரி  
---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/மார்ச்  
---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/ஏப்ரல்  
---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/மே  
---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/ஜூன்  
---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/ஜூலை  
---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/ஆகஸ்ட்  
---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/செப்டெம்பர்  
---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/அக்டோபர்  
---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/நவம்பர்  
---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/டிசம்பர்  
<noinclude></noinclude>
# குறும்பூழ்ச்சண்டை

குறும்பூழ் என்பது காடைப் பறவை. இதனை வீடுகளில் வளர்த்து ஒன்றோடொன்று சண்டையிட்டுக்கொள்ளும்படி மோதவிட்டு வேடிக்கைப் பார்ப்பது சங்ககாலப் பழக்கவழக்கங்களில் ஒன்று. இதனை ஒரு வேடிக்கை விளையாட்டு எனலாம்.  
பரத்தையிடம் சென்றுவந்தான் என்று தலைவி தலைவனிடம் ஊடுகிறாள். இல்லை **குறும்பூழ்ப்போர்** பார்த்துவிட்டு வந்தேன். வேறொன்றும் அறியேன் என்கிறான் தலைவன்.  
நீ பார்த்து வந்த குறும்பூழ்ப்போரை அறிவேன் அது இப்படிப்பட்டது என்று என்று தலைவி கூறித் தலைவன் கூறியதைப் பொய் என்கிறாள். அப்போது குறும்பூழ்ப் பறவைக் காலோடு கால் கோத்துக்கொண்டு போரிட்டுக்கொள்ளும் என்பதைக் குறிப்பிடுகிறாள். புறப்பொருள் வெண்பாமாலையில் வென்றிப் பெருந்திணை (ஒழிபு) பகுதியில் பாடாண் திணையிலும் வாகைத்திணையிலும் கூறப்படாதத் துறைகளாகக் கொடுப்போர் ஏத்திக் கொடாஅர்ப் பழித்தல் முதலாக பிடிவென்றி ஈறாகப் பதினெட்டுத் துறைகளை ஐயனாரிதனார் குறிப்பிடுகிறார். இவற்றுள் பூழ் வென்றியும் ஒரு துறையாகும்.
குறும்பூழாடிகள் மந்திர மொழிகளினைச் சொல்லியப் பின்னர் சண்டையிடும் போது குறும்பூழ் வெற்றிப் பெறும்.
மேலும் சீவக சிந்தாமணியில்  
என்றும்,  
இவ்வாறு காடை என்கிற குறும்பூழ் பறவைப் பற்றிய குறிப்புகள் சங்க காலம் தொடங்கி இன்று வரை நம் பண்பாட்டில் இருந்துவருகின்றன. குறிப்பாக நாட்டுப்புற பண்பாட்டில் குறும்பூழ்ப் பிடிப்பது தொழிலாக ஒரு சாராருக்கும், குலதெய்வத்தின் குறியீடாக ஒரு சாராருக்கும் என பல்வேறு குறிப்புகள் உள்ளன. மேலும் சங்க காலம் தொடங்கி குறும்பூழ் பறவையின் உருவம், இயல்புகள், குஞ்சுகளின் நிறம், கழுத்து, அடிவயிற்றிலுள்ள நிறக்குறிப்புகள், உணவாகப் பயன்படுத்தும் குறிப்பு, காடுகளிலிருந்து பிடிக்கும் குறிப்புகள், பழக்கப்படுத்தும் குறிப்புகள், சண்டைக்கு விடும் குறிப்புகள் என தமிழ் இலக்கிய வெளியில் குறும்பூழ் பற்றிய குறிப்புகள் உள்ளன. ஆனால் இன்றைய நிலையில் தமிழ் மக்களிடம் குறும்பூழ்ப் போர் இருக்கின்றனவா என்பதை களஆய்வுத் தரவுகளைக் கொண்டுதான் உறுதி செய்ய முடியும்.
# வலைவாசல்:புவியியல்/தேர்ந்தெடுக்கப்பட்ட நிகழ்வுகள்/மே

<div>  
</div>
- 20 மே 1506 - கிறித்தோபர் கொலம்பசு (*படம்*) இறப்பு.
- 4 மே 1904 - பனாமா கால்வாய் கட்டுமானம் ஐக்கிய அமெரிக்காவினால் ஆரம்பிக்கப்பட்டது.
- 3 மே 1906 – பிரேசிலிய புவியியலாளர் மில்டன் சாந்தோசு பிறப்பு.
- 30 மே 1951 – கனடிய புவியியலாளர்கள் கூட்டமைப்பு, கனடாவின் மோன்ட்ரீல் நகரில் தொடங்கப்பட்டது
- 1 மே 1978 - நிப்பானியரான நவோமி யூமுரா தன்னந்தனியாக வட துருவத்தை அடைந்தார்.
# வி. விஜயகுமார்

**வி. விஜயகுமார்** என்பவர் ஓர் மலையாள எழுத்தாளர் ஆவார்.
# வி. விஜயகுமார்

## இயற்றிய நூல்கள்

- குவாண்டம் பலதந்திரத்தில் தார்சனிகப்பிரசனங்கள்
- உத்தராதுனிகசாஸ்த்திரம்: விஸ்லேஷணமும் விமர்சனமும்
- ராஷ்டிரீயத்தின்றெ நேர் வாயனகள் (புதினம்)
# வி. விஜயகுமார்

## வாழ்க்கைக் குறிப்பு

இவர் 1962 ஆம் ஆண்டு ஜூலை 5 ஆம் தேதி பிறந்தார். இவரது சொந்த ஊர் தொடுபுழைக்கடுத்த குடயத்தூர். இவரது பெற்றோர் வி., வாசுதேவன் நாயர் - பி. என். கமலம்மா ஆவர். கேரள அரசுப் பள்ளியிலும், பின்னர் காஞ்ஞிரப்பள்ளி செயிண்ட் டொமினிக்ஸ் கல்லூரியிலும், மலப்புறம் கவ கல்லூரியிலும் பயின்றார்..
# கேரள வன ஆராய்ச்சி நிறுவனம்

கேரள வன ஆராய்ச்சி நிறுவனம் என்பது கேரள மாநில அரசினால் வன ஆராய்ச்சிக்காக நிறுவப்பட்ட கழகம் ஆகும். இதன் தலைமையகம் திருச்சூரில் அமைந்துள்ளது. இது 1975 ஆம் ஆண்டும் கேரள அரசின் அறிவியல், தொழில்நுட்பத் துறையின் கீழ் தொடங்கப்பட்டது. பின்னர் அறிவியல், தொழில்நுட்பம், சுற்றுச்சூழல் ஆகியவற்றிற்கான கேரள கவுன்சிலின் கீழ் கொண்டு வரப்பட்டது.
# கேரள வன ஆராய்ச்சி நிறுவனம்

## இணைப்புகள்

- தளம்
# மலட்டுப் பூச்சி முறை

**மலட்டுப் பூச்சி முறை** என்பது மனிதர்களுக்கும் வளர்ப்பு விலங்குகளுக்கும் தொல்லைகொடுக்கும் பூச்சிகளை அழிக்கக் கைகொள்ளப்படும் ஒரு முறையாகும்.  
அயனியாக்கும் கதிர்வீச்சு மலட்டுத்தன்மையினை ஏற்படுத்துகிறது. ஆண் பூச்சிகளை சேகரித்து அவற்றைப் போதிய அளவு கதிர்வீச்சிற்கு ஆட்படுத்தி பூச்சி இனத்துடன் கலக்கவிட்டால், பெண் பூச்சிகளுடன் கலந்தாலும் இனப்பெருக்கம் ஆவதில்லை. இவ்வாறு கதிர்வீச்சிற்குள்ளான பூச்சிகளை மீண்டும் மீண்டும் அதன் இனத்துடன் கலக்கவிட்டால் படிப்படியாகப் பூச்சி இனம் மிகவும் குறைந்துவிடும். இம்முறையே மலட்டுப் பூச்சி முறை எனப்படுகிறது.
# விக்கிப்பீடியா:தமிழ் விக்கிப்பீடியா பயன்பாடு

நீங்கள் தமிழ் விக்கிப்பீடியாவை வழமையாகப் பயன்படுத்துபவரா? தமிழ் விக்கிப்பீடியா உங்களுக்கு எப்படி உதவுகிறது?  
எடுத்துக்காட்டுக்கு, உங்கள் பணி, படிப்பு, போட்டித் தேர்வுக்கான தயாரிப்பு, ஊடக வேலை, பள்ளி / கல்லூரியில் கற்றல் கற்பித்தல் போன்றவற்றுக்குத் தமிழ் விக்கிப்பீடியா பயன்படுகிறதா?  
உங்கள் கருத்தை எங்களுடன் பகிர்ந்து கொள்ளுங்கள். இது இன்னும் கூடுதல் உந்துதலுடன் எங்களைப் பங்களிக்கத் தூண்டும்.  
நீங்கள் விரும்பினால், உங்கள் பெயர், ஒளிப்படத்துடன், சிறந்த கருத்துப் பகிர்வுகளைத் தமிழ் விக்கிப்பீடியாவில் காட்சிப்படுத்துவோம்.  
**உங்கள் கருத்துகளை tamil.wikipedia@gmail.com என்ற மின்மடல் முகவரிக்குத் தெரியப்படுத்துங்கள்**. நன்றி.
# புதுவை சிவம்

**புதுவை சிவம்** என அறியப்படும் **புதுச்சேரி சண்முக வேலாயுத சிவப்பிரகாசம்** (23 அக்டோபர் 1908 – 31 ஆகத்து 1989) கவிஞர்; இதழாளர்; நாடக ஆசிரியர்; அரசியலர்; சமூகச் சீர்திருத்துநர்; பள்ளி ஆசிரியர்; பதிப்பாளர்; சொற்பொழிவாளர்; கட்டுரையாளர்.
# புதுவை சிவம்

## பிறப்பு

புதுச்சேரி முத்தியாலுபேட்டையில் வாழ்ந்த வேலாயுதம் – விசாலாட்சி இணையரின் தலைமகனாக 23 அக்டோபர் 1908 அன்று பிறந்தார் சிவம் .
# புதுவை சிவம்

## கல்வி

திண்ணைப் பள்ளியில் தொடக்கக் கல்வியைப் பெற்றார். உயர்நிலைப் பள்ளியில் பிரஞ்சும் தமிழும் பயின்றார். இவருக்கு 1926 ஆம் ஆண்டில் பாரதிதாசன் என்னும் கனக. சுப்புரத்தினத்தின் அறிமுகம் கிடைத்தது. அவரிடம் சிவம் தமிழ் யாப்பு இலக்கணங்களைக் கற்று கவிதைகள் எழுதத் தொடங்கினார். பின்னர் அக்கழகத்தின் செயலாளரானார்.
# புதுவை சிவம்

## இதழ்ப்பணி

### புதுவை முரசு

சுயமரியாதை இயக்கத்தில் இணைந்து தீவிரமாக இயங்கத் தொடங்கிய சிவம், அவ்வியக்கக் கொள்கைகளைப் பரப்புவதற்காக 1930ஆம் ஆண்டில் பாரதிதாசனால் தொடங்கப்பட்ட புதுவை முரசு இதழின் பதிப்பாசிரியராகப் பணியாற்றினார்.  
இவ்விதழில் புதுவைச் சிவம், பாரதிதாசன், குத்தூசி குருசாமி உள்ளிட்ட பலரும் கட்டுரை, கவிதை, கதை ஆகியவற்றை எழுதினர். அதில் புதுவை சிவம் கிறித்துத் துறவிகளைப் பற்றி கட்டுரை எழுதினார். அதன் காரணமாக அவ்விதழின் மீது வழக்குத் தொடரப்பட்டு 1932 ஆம் ஆண்டில் புதுவை சிவத்திற்கு 550 பிராங்க் (பிரெஞ்சு நாணயம்) தண்டமும் மூன்று மாத சிறைத் தண்டனையும் விதிக்கப்பட்டது. பின்னர் பிரான்சு நீதிமன்றத்தில் அவ்வழக்கு தள்ளுபடி செய்யப்பட்டது. பொருளாதார நெருக்கடி காரணமாக இவ்விதழ் சில ஆண்டுகளில் நிறுத்தப்பட்டது.
# புதுவை சிவம்

## இதழ்ப்பணி

### ஸ்ரீசுப்பிரமணிய பாரதி கவிதா மண்டலம்

புதுவை சிவம், பாரதிதாசனை ஆசிரியராகக்கொண்டு பாரதி கவிதா மண்டலம் என்னும் இதழை 1935 ஆம் ஆண்டில் தொடங்கினார். இவ்விதழ் முற்றிலும் கவிதை இதழாக வெளிவந்தது. இது ஓராண்டுக்கு மேல் வெளிவரவில்லை.
# புதுவை சிவம்

## படைப்புகள்

புதுவை சிவம் சுயமரியாதை இயக்கத்தவர்களான பாரதிதாசன், குத்தூசி குருசாமி, குஞ்சிதம் குருசாமி ஆகியோருடனும் சோசலிச இயக்கத்தவரான எசு. ஆர். சுப்பிரமணியத்துடனும், பொதுவுடைமை இயக்கத்தவரான வ. சுப்பையாவுடனும் நெருங்கிப் பழகினார். இதனால் இம்மூன்று கருத்துகளின் தாக்கத்திலும் தனது படைப்புகளை கவிதை, கதை, நாடகம், கட்டுரையென பல்வேறு வடிவங்களில் உருவாக்கினார். அப்படைப்புகள் புதுவை முரசு, குடியரசு, நகர தூதன், சண்டமாருதம், விடுதலை, புதுஉலகம், பொன்னி, போர்வாள், திராவிடநாடு, முரசொலி, தமிழரசு, தென்றல், மன்றம், கழகக்குரல், திராவிடன், தொழிலாளர்மித்திரன், நம்நாடு, அறிவுக்கொடி உள்ளிட்ட பல இதழ்களில் வெளிவந்தன. அவை பின்வரும் நூல்களாகத் தொகுக்கப்பட்டுள்ளன:  
| ஆண்டு | நூல் | வகை |  |
| --- | --- | --- | --- |
| 1932 | புதுவை நெசவுத் தொழில் எழுச்சிப் பாடல் | பாடல் |  |
| 1935 | ரஞ்சித சுந்தரா அல்லது இரகசிய சுரங்கம் | நாடகம் |  |
| தமிழர்வீழ்ச்சி அல்லது இராமாயண சாரம் | நாடகம் |  |  |
| வீரத்தாய் | நாடகம் |  |  |
| தமிழச்சியின் தேசபக்தி | நாடகம் |  |  |
| 1936 | புதுவை சவானா மில் படுகொலைப் பாட்டு | பாடல் |  |
| 1937 | அமுதவல்லி அல்லது அடிமையின் வீழ்ச்சி | நாடகம் |  |
| 1938 | சமூகசேவை | நாடகம் |  |
| 1939 | கோகிலராணி | நாடகம் |  |
| 1940 | வீரநந்தன் | நாடகம் |  |
| காந்திமதி அல்லது கல்வியின் மேன்மை | நாடகம் |  |  |
| கோவலன் கண்ணகி | நாடகம் |  |  |
| 1944 | பெரியார் பெருந்தொண்டு | கவிதை |  |
| 1945 | கைம்மை வெறுத்த காரிகை | கவிதை |  |
| மறக்குடி மகளிர் | கவிதை |  |  |
| தமிழர் தன்மதிப்புப் பாடல்கள் | பாடல்கள் |  |  |
| 1946 | திராவிடப்பண் | பாடல்கள் |  |
| காதலும் கற்பும் | கவிதைகள் |  |  |
| மறுமலர்ச்சிப் பாடல்கள் | கவிதைகள் |  |  |
| 1948 | இந்தி மறுப்புப் பாடல்கள் | கவிதைகள் |  |
| 1950 | தமிழிசைப் பாடல்கள் | பாடல்கள் |  |
| 1951 | தன்மதிப்புப் பாடல்கள் | கவிதைகள் |  |
| 1970 | நிலம் யாருக்குச் சொந்தம் | நாடகம் | } |  
புதுவை சிவம் இயற்றிய கவிதைகள் அனைத்தும் தொகுத்து 1993 ஆம் ஆண்டில் முல்லைப் பதிப்பகம் வெளியிட்டு உள்ளது. அவரின் ஒன்பது கவிதை நூல்களைத் தொகுத்து **புதுவை சிவம் கவிதைகள்** என்னும் தலைப்பில் புதுச்சேரி அரசு கலை பண்பாட்டுத் துறை 1997 ஆம் ஆண்டில் வெளியிட்டு இருக்கிறது. அவருடைய நாடகங்களைத் தொகுத்து **புதுவை சிவம் நாடகங்கள்** என்னும் தலைப்பில் புதுச்சேரி அரசு கலை பண்பாட்டுத் துறை 2000 ஆம் ஆண்டில் வெளியிட்டு இருக்கிறது.
# புதுவை சிவம்

## பதிப்பாளார்

பெரியார் **விழாவும் நாமும்** என்னும் தலைப்பில் ஆற்றிய உரையை, புதுவை சிவம் நூலாக தனது ஞாயிறு நூற்பதிப்பகத்தின் வழியாக வெளியிட்டார். மேலும் அப்பதிப்பகத்தின் வழியாக பல்வேறு திராவிட இயக்கம் சார்ந்த எழுத்தாளர்களின் நூல்களை வெளியிட்டார். அவ்வகையில் அண்ணாவின் தமிழகத்தில் தடைசெய்யப்பட்ட நூலான ஆரியமாயை நூலைப் பிரஞ்சு இந்தியாவில் வெளியிட்டார். மேலும் பாவேந்தரின் புரட்சிக்கவி, மகாகவி பாரதியார் முதலான நூல்களையும் வெளியிட்டார்.
# புதுவை சிவம்

## திருமணம்

சுயமரியாதை இயக்கத்தவரான புதுவை சிவம் அவ்வியக்கத்தின் கொள்கைப்படி வேள்வி வளர்க்காமல், மறையோதாமல் பாரதிதாசன் தலைமையில் 1940 செப்டம்பர் 15 ஆம் நாள் **ஜெகதாம்பாள்** என்பவரை சுயமரியாதைத் திருமணம் செய்துகொண்டார்.
# புதுவை சிவம்

## அலுவல்

புதுவை சிவம் தனியார் பள்ளி ஒன்றில் ஆசிரியராகப் பணியாற்றினார்.